wickkiey/tamil-wikipedia-chunked huggingface dataset:
# ஏழாம் செயவர்மன்

## காலவரிசை

162.6 எக்டேர் பரப்பளவில் அமைந்துள்ள உலகின் மிகப்பெரிய மத வழிபாட்டுத் தலமான அங்கோர் வாட்டைக் கட்டிய மன்னர்இரண்டாம் சூரியவர்மன் 1150 இல் இறந்தார். இவருக்குப் பிறகு இரண்டாம் தரணிந்திரவர்மன் 1160 வரை ஆட்சி செய்தார். பின்னர், இரண்டாம் யசோவர்மன் அரியணையை கைப்பற்றினார். அவர் திரிபுவனாதித்யவர்மனால் தூக்கியெறியப்பட்டார். 1177 இல்,நான்காம் செயேந்திரவர்மன் தலைமையிலான சம்பா இராணுவம் படையெடுத்து அங்கோரைக் கைப்பற்றியது.  
செயவர்மன் 1218 இல் இறந்தார் இவருக்குப் பிறகு இரண்டாம் இந்திரவர்மன் பதவிக்கு வந்தார். அவரும் 1243 இல் இறந்தார். இந்திரவர்மனுக்கு அடுத்தபடியாக சைவ சமயத்தைச் சேர்ந்த எட்டாம் செயவர்மன் ஆட்சிக்கு வந்தார். அவர் ஏழாம் செயவர்மனின் பௌத்த படைப்புகளை அழிப்பதில் அல்லது சிதைப்பதில் இறங்கினார். நகரத்தைச் சுற்றியுள்ள சுவரின் உச்சியில் இருந்த பௌத்தரின் சிலைகளில் பெரும்பாலானவை அகற்றப்பட்டன. இதில் பேயோனில் உள்ள பௌத்தரின் பெரிய சிலையும், அங்கோர் தோமில் உள்ள புத்தர் சிலைகளும் இலிங்கமாக மாற்றப்பட்டன. இரண்டு பெண்களும் இவருக்கு பெரும் உத்வேகமாக இருந்ததாக பொதுவாக கருதப்படுகிறது. குறிப்பாக பௌத்தத்தின் மீதான இவரது வலுவான பக்தியின் மீது.  
இவருக்குப் பல மகன்கள் இருந்தபோதிலும், சூர்யகுமாரன் (த புரோமில் குறிப்பிடப்பட்டுள்ளது), வீரகுமாரன் (புரேக் கானில் குறிப்பிடப்பட்டுள்ளது), ஸ்ரீந்திரகுமார (பந்தே சமரில் குறிப்பிடப்பட்டுள்ளது), மற்றும் தமலிந்தா (பின்னர் பிக்குவானார் ) ஆகிய நால்வரின் பெயர்கள் மட்டுமே அறியப்படுகிறது. இவர் சுகோதாய் வரலாற்றுப் பூங்காவின் சிற்பத்தூண் தோன்றும் சிகர மகாதேவியின் தலைமை மனைவியின் தந்தையும் ஆவார்.
# ஏழாம் செயவர்மன்

## இதனையும் காண்க

- கம்போடியாவின் வரலாறு
# மு. சங்கரன்

**மு. சங்கரன்** (*M Sankaran*) என்பவர் இந்திய விண்வெளி ஆய்வு நிறுவனத்தின் ஒரு அறிவியலாளர் ஆவார். இவர் பெங்களூரைத் தலைமையிடமாகக் கொண்ட யு. ஆர். ராவ் செயற்கைக்கோள் மைய இயக்குநராக தற்பொழுது பணியாற்றி வருகின்றார். சூலை 14, 2023-ல் சதீஸ் தவான் விண்வெளி மையத்தினால் ஏவப்பட்டு வெற்றிபெற்ற சந்திரயான்-3 திட்ட வாகையாளர்களுள் ஒருவர் ஆவார்.
# மு. சங்கரன்

## இளமையும் கல்வியும்

சங்கரன் ஆகத்து 8, 1964ஆம் நாள் தமிழ்நாட்டில் திருவாரூர் மாவட்டம் எண்கண்ணில் பிறந்தார். இவரது தந்தை முத்துசாமி. தாயார் மைதிலி. தந்தை இந்திய இரயில்வேயில் பணியாற்றியதால் சங்கரன், தனது பள்ளிக் கல்வியினை, தமிழ்நாட்டில் விருத்தாச்சலம், விழுப்புரம், தஞ்சாவூர் என பல பள்ளிகளில் பயின்றுள்ளார். தனது கல்லூரி கல்வியில் இளநிலை இயற்பியல் கல்வியினை திருச்சிராப்பள்ளி, தந்தை பெரியார் அரசு கலை அறிவியல் கல்லூரியிலும் (முன்னர் பெரியார். இ. வெ. ரா. கல்லூரி), முதுநிலை அறிவியல் கல்வியினை தஞ்சாவூர், மன்னர் சரபோஜி அரசுக் கல்லூரியில் 1985-ல் முடித்தார்.
சங்கரன் செயற்கோளினை வழிசெலுத்தல், தகவல் தொடர்பு, தொலையுணர்வு, வானிலை ஆய்வு மற்றும் கிரகங்களுக்கு இடையேயான ஆய்வு ஆகியவற்றை உள்ளடக்கிய பரந்த தளங்களில் நிபுணத்துவம் பெற்றவராக உள்ளார்.
# மு. சங்கரன்

## ஆய்வுப் பணி

சங்கரன் தனது முதுஅறிவியல் கல்வியினை முடித்தப்பின்னர், 1986-ல் முன்னர் இந்திய விண்வெளி ஆய்வு மைய செய்மதி நடுவம் என்று அழைக்கப்பட்ட யு. ஆர். ராவ் செயற்கோள் மையத்தில் பணியில் சேர்ந்தார்.
சங்கரன் இம்மையத்தில் தகவல் தொடர்பு மற்றும் ஆற்றல் அமைப்பிற்கான பகுதியின் துணை இயக்குநராகப் பணியாற்றி பல்வேறு ஆய்வுத் திட்டங்களின் தலைவராகச் செயல்பட்டார். இவர் தனது 35 வருட அனுபவத்தில், சூரிய வரிசைகள், ஆற்றல் அமைப்புகள், செயற்கைக்கோள் நிலைப்படுத்தல், அடிப்படை புவிச் சுற்றுப்பாதை செயற்கைக்கோள்கள், புவிநிலை செயற்கைக்கோள்கள், ஊடுருவல் செயற்கைக்கோள்கள் மற்றும் வெளி விண்வெளி பயணங்களுக்கான கதிரியக்க அதிர்வலைத் தகவல் தொடர்பு அமைப்புகளில் முதன்மையாகப் பங்களித்துள்ளார். சந்திரயான், செவ்வாய் சுற்றுகலன் திட்டம் அல்லது மங்கள்யான் மற்றும் பிற திட்டங்களிலும் இவரது பங்களிப்பு குறிப்பிடத்தக்கது. வரவிருக்கும் ககன்யான் திட்டத்திலும் இவரது பங்களிப்பு குறிப்பிடத்தக்கது.
சங்கரன் சூன் 01, 2021 அன்று இஸ்ரோவின் அனைத்து செயற்கைக்கோள்களின் வடிவமைப்பு, மேம்பாடு மற்றும் உணர்தல் ஆகியவற்றுக்கான நாட்டின் முன்னணி மையமான யு. ஆர். ராவ் செயற்கைக்கோள் மையத்தின் இயக்குநராகப் பொறுப்பேற்றார். தகவல் தொடர்பு, வழிசெலுத்தல், தொலைநிலை உணர்தல், வானிலை ஆய்வு மற்றும் கிரகங்களுக்கு இடையேயான ஆய்வு போன்ற துறைகளில் தேசியத் தேவைகளைப் பூர்த்தி செய்வதற்காக பல்வேறு வகையான செயற்கைக்கோள்களைச் செயல்படுத்தும் திட்டங்களை இவர் தற்போது வழிநடத்திச் செல்கிறார்.
# மு. சங்கரன்

## விருதுகள்

2017ஆம் ஆண்டிற்கான இஸ்ரோவின் செயல்திறன் சிறப்பு விருதும் 2017 மற்றும் 2018ஆம் ஆண்டுகளில் இஸ்ரோ சிறப்புக் குழு விருதும் இவருக்கு வழங்கப்பட்டது.
சந்திராயன் 3 வெற்றியினைத் தொடர்ந்து மிளிரும் தமிழகம் திட்டத்தின் கீழ் பெருமைப்படுத்தப்பட்ட 9 இஸ்ரோ அறிவியலாளர்களில் இவரும் ஒருவர். இவருக்குத் தமிழக அரசு ரூபாய் 25 இலட்சம் பரிசினை வழங்கி கவுரவித்தது.
ஐம்பதிற்கும் மேற்பட்ட ஆய்வுக் கட்டுரைகளை சக மதிப்பாய்வு செய்யப்பட்ட ஆய்விதழ்களில் வெளியிட்டும் பன்னாட்டு மாநாடுகளில் வழங்கியும் உள்ளார்.
# இடைநிலைப் புவி வட்டணை

**இடைநிலைப் புவி வட்டணை** *(medium Earth orbit)* (**MEO**) என்பது புவியை மையமாகக் கொண்ட ஒரு வட்டனையாகும் , இது தாழ் புவி வட்டணைக்கும் (LEO) மற்றும் உயர் புவி வட்டணைக்கும் (HEO) - இடையில் கடல் மட்டத்திலிருந்து 2,000கி.மீ. முதல் 35,786 கி.மீ. (1,243 முதல் 22,236 மைல் வரை) அமைந்து உள்ளது.&nbsp;
# ஈய சிடீயரேட்டு

**ஈய சிடீயரேட்டு** (*Lead stearate*) என்பது C<sub>36</sub>H<sub>70</sub>PbO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கரிமச் சேர்மமாகும். ஈயமும் சிடீயரிக் அமிலமும் சேர்ந்து இந்த உப்பு உருவாகிறது. இது ஓர் உலோக சவர்க்காரம் என்று வகைப்படுத்தப்படுகிறது. அதாவது இவ்வுப்பு ஒரு கொழுப்பு அமிலத்தின் உலோக வழிப்பெறுதியாக கருதப்படுகிறது. ஈய சிடீயரேட்டு நச்சுத்தன்மை கொண்டதாகும். The compound is toxic.
# ஈய சிடீயரேட்டு

## தயாரிப்பு

சிடீயரிக் அமிலத்துடன் ஈய(II) ஆக்சைடைச் சேர்த்து வினையூக்கியாக அசிட்டிக் அமிலத்தையும் சேர்த்து வினைபுரியச் செய்தால் ஈய சிடீயரேட்டை தயாரிக்க முடியும்.  
: <math>\mathrm{2 \ C_{17}H_{35}COOH + PbO \longrightarrow (C_{17}H_{35}COO)_{2}Pb + \ H_2O}</math>  
ஈய(II) அசிட்டேட்டுடன் சோடியம் சிடீயரேட்டைச் சேர்த்து வினைபுரியச் செய்தால் பரிமாற்ற வினை நிகழ்ந்தும் ஈய சிடீயரேட்டு உருவாகிறது:  
::<math>\mathsf{ Pb(CH_3COO)_2 + 2NaC_{18}H_{35}O_2 \ \xrightarrow{}\ Pb(C_{18}H_{35}O_2)_2\downarrow + 2 CH_3COONa }</math>
# ஈய சிடீயரேட்டு

## பண்புகள்

இலேசான கொழுப்பு வாசனையுடன் இருக்கும். வெள்ளை தூளாக காணப்படும் இது நீரில் மூழ்கும். காற்றில் ஈரமுறிஞ்சும்.  
தண்ணீரில் சிறிது கரையும். சூடான எத்தனாலில் கரையும்.
# ஈய சிடீயரேட்டு

## பயன்கள்

பலபடியாக்கல் மற்றும் ஆக்சிசனேற்ற வினைச் செயல்முறைகளை விரைவுபடுத்தவும், எண்ணெய் வண்ணப்பூச்சுகள் மற்றும் மெருகூட்டிகளில் உலர்த்தியாகவும் ஈய சிடீயரேட்டு பயன்படுத்தப்படுகிறது. வினைல் பலபடிகளில் நிலைப்படுத்தியாகவும், ஓர் உயவு எண்ணெயாகவும், பெட்ரோலியப் பொருட்களில் அரிப்புத் தடுப்பானாகவும் ஈய சிடீயரேட்டு பயன்படுத்தப்படுகிறது.
# மிகத் தாழ் புவி வட்டணை

**மிகத் தாழ் புவி வட்டணை** (**Very low Earth orbit)(VLEO)** என்பது 400 கி.மீ. (250 மைல்) உயரத்துக்கும் குறைவான வட்டணை உயரங்களின் வரம்பாகும் , மேலும் இது பல்வேறு சூழ்நிலைகளிலும் , தனியார், அரசு செயற்கைக்கோள் நடவடிக்கைகளிலும் பல வணிகப்பயன்பாடுகளுக்கும் முதன்மை வகிக்கிறது. &nbsp;&nbsp;வணிகப் பயன்பாடுகளில் புவிக் கண்காணிப்பு வீவாணி அகச்சிவப்பு, வானிலை, தொலைத்தொடர்பு, ஊரக இணைய அணுகல் ஆகியவை அடங்கும்.
# புவிநிலை பெயரும் சுற்றுப்பாதை

**புவிநிலைப் பெயரும் வட்டணை** *(Geostationary transfer orbit)* அல்லது **புவி ஒத்தியங்கு பெயர்வு வட்டணை** *(geosynchronous transfer orbit)* என்பது புவிநிலை வட்டனையின் ஒரு வகையாகும். புவிநிலை பெயரும் வட்டணை எனப்படும் புவியியல் சார்ந்த வட்டணைக்கு ஒதுக்கப்பட்ட செயற்கைக்கோள்கள் (கிட்டத்தட்ட) எப்போதும் அவற்றின் இறுதி வட்டணையை அடைவதற்கான இடைநிலை படியாக வைக்கும் வட்டணை ஆகும்..
# கலீலுர் ரகுமான்

**முகம்மது கலீலுர் ரகுமான்** (*Khalil ur Rahman (politician*) இந்தியாவைச் சேர்ந்த ஓர் அரசியல்வாதியாவார். கலீக் உர் ரகுமான் என்ற பெயராலும் இவர் அறியப்படுகிறார். 1936 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். இந்திய மாநிலங்களவை உறுப்பினராகவும் இருந்தார். ஐதராபாத்து நகரில் சிறுபான்மையினரின் நலனுக்கான சிறந்த சிந்தனையாளர்களில் ஒருவராகச் செயல்பட்டார். தெலுங்கு தேசம் கட்சி ஊழியராக தனது அரசியல் வாழ்க்கையைத் தொடங்கினார். 2011 ஆம் ஆண்டு சனவரி மாதம் 11 ஆம் தேதியன்று தனது 75 ஆவது வயதில் முகம்மது கலீலுர் ரகுமான் இறந்தார். ஐதராபாத்து மக்களுக்காக நிசாம் ருபாத்தில் மெக்காவில் உள்ள யாத்ரீகர்களுக்கு சேவைகளை வழங்கிய முக்கிய நபர்களில் இவரும் ஒருவர் ஆவார்.
# அருண் கமல்

**அருண் கமல்** (*Arun Kamal*) நவீன இந்தி இலக்கியத்தில் முற்போக்கான, கருத்தியல் கவிதை நடையைக் கொண்ட ஓர் இந்தியக் கவிஞர். கவிதைகள் மட்டுமின்றி விமர்சனம் எழுதியும் கமல் இந்தியிலும் மொழியாக்கம் செய்துள்ளார். இவரது முதல் புத்தகம் 'அப்னி கேவல் தர்' 1980-ஆம் ஆண்டில் வெளியிடப்பட்டது. மேலும், இந்தப்புத்தகம் இவரை சமகாலத்தின் முக்கியமான கவிஞராக நிலைநிறுத்தியது. 1989- ஆம் ஆண்டில் இவரது இரண்டாவது கவிதைத்தொகுப்பு 'சபூட்' வெளியிடப்பட்டது. 1996-ஆம் ஆண்டில் இவரது மூன்றாவது கவிதைத் தொகுப்பு 'புதிய இடம்' இவருக்கு இந்தி மொழிக்கான சாகித்ய அகாடமி விருதினைப் பெற்றுத்தந்தது.1998-ஆம் ஆண்டில் இந்தி மொழி படைப்புகளுக்கான சாகித்ய அகாடமி விருது இவருக்கு வழங்கப்பட்டது.  
இவர் பீகாரில் உள்ள நஸ்ரிகஞ்சில் 1954 பிப்ரவரி 15 அன்று பிறந்தார். பாட்னா பல்கலைக்கழகத்தின் ஆங்கிலத் துறையில் பேராசிரியராகப் பணியாற்றியவர். பாட்னாவில் வசிக்கிறார்.
# நாகமங்கலா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | எம். சங்கரலிங்கே கௌடா | இந்திய தேசிய காங்கிரஸ் |
| 1953**குறிப்பு** |  |  |
# ரஃபா எல்லையைக் கடக்கும் பகுதி

**ரஃபா எல்லையைக் கடக்குமிடம்** அல்லது **ரஃபா கடக்குமிடம்** என்பது எகிப்திற்கும் காசாக்கரைக்கும் இடையேயுள்ள *எல்லையைக் கடக்கும் இடம்* ஆகும். காசா-எகிப்து எல்லையில் அமைந்துள்ள இந்த இடம் 1979 ஆம் ஆண்டில் எகிப்திற்கும் இசுரேலுக்கும் இடையே ஏற்பட்ட அமைதி ஒப்பந்தத்தால் அங்கீகரிக்கப்பட்டதாகும்.
# ரஃபா எல்லையைக் கடக்கும் பகுதி

## வாயில்கள்

*ரஃபா நிலத் துறைமுகம்* இசுரேல் வானூர்தி நிலைய ஆணையத்தால் 2005 ஆம் ஆண்டு வரை நிர்வகிக்கப்பட்டு வந்தது. அதன்பிறகு, எல்லைக் கடப்பவரை ரஃபாவிற்கான ஐரோப்பிய ஒன்றிய எல்லை உதவி அறப்பணி இயக்கம் கண்காணித்து வந்தது. "சலா அல் தின் நுழைவாசல்" என்றழைக்கப்படும் *ரஃபா நிலத் துறைமுகம்* சலா அல்-தின் சாலையில் அமைந்துள்ளது. எரேசு எல்லையைக் கடக்கும் பகுதியிலிருந்து ரஃபா செல்லும் நெடுஞ்சாலையில் இச்சாலை அமைந்துள்ளது. 2009 ஆம் ஆண்டின் அக்டோபர் மாதத்தில், காசாவிலுள்ள நிலத்தடிச் சுரங்கங்களை அழிக்கும் முயற்சியில் ஈடுபட்டபோது, ரஃபா நிலத் துறைமுகத்தின் மீது இசுரேல் குண்டுத்தாக்குதல் நடத்தியது.  
அரபு மொழியில் *அல் அவ்தா* (திரும்பி வருதல்) என்றழைக்கப்படும் புதிய *ரஃபா கடக்குமிடம்*, ரபாவின் தெற்குப் பகுதியில் அமைக்கப்பட்டது.
# ரஃபா எல்லையைக் கடக்கும் பகுதி

## 2023 இசுரேல்-ஹமாஸ் போர்

2023 ஆம் ஆண்டு அக்டோபர் மாதத்தில், இசுரேல் நாட்டிற்கும் ஹமாஸ் போராளிக் குழுவுக்கு போர் ஆரம்பித்தபோது, இந்த கடக்குமிடம் முற்றிலுமாக மூடப்பட்டது. காசா மக்களோ வெளிநாட்டினரோ வெளியேற அனுமதிக்க இயலாதென எகிப்திய அரசாங்கம் அறிவித்தது. இந்த கடக்கும் இடத்தின் காசாப் பகுதியில் இசுரேல் இராணுவத்தின் வான்வழித் தாக்குதல்கள் நடந்தன. காசாவிலுள்ள அமெரிக்கக் குடிமக்கள் ரஃபா எல்லையைக் கடக்கும் பகுதிக்கு அருகே வந்துசேருமாறு ஐக்கிய அமெரிக்க அரசாங்கம் அறிவுறுத்தியது. கடக்கும் இடம் திறக்கப்படும்போது வெளியேற வசதியாக இருக்குமென தெரிவிக்கப்பட்டது.
# இண்டியம் காலியம் ஆர்சனைடு பாசுபைடு

**இண்டியம் காலியம் ஆர்சனைடு பாசுபைடு** (*Indium gallium arsenide phosphide*) என்பது (Ga<sub>x</sub>In<sub>1−x</sub>As<sub>y</sub>P<sub>1−y</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு நான்கிணைதிற சேர்ம குறைகடத்திப் பொருளாகும். காலியம் ஆர்சனைடு, காலியம் பாசுபைடு, இண்டியம் ஆர்சனைடு அல்லது இண்டியம் பாசுபைடு ஆகியவற்றின் உலோகக் கலவையாக இச்சேர்மம் கருதப்படுகிறது. இவ்வுலோகக் கலவையின் மோல் விகிதங்களான x மற்றும் y ஆகியவற்றில் ஏற்படும் மாற்றங்கள் மூலம் இச்சேர்மத்தின் ஆற்றல் இடைவெளியை மாற்றியமைக்கும் திறன் காரணமாக இந்த சேர்மம் ஒளியன் சாதனங்களில் பயன்பாடுகளைக் கொண்டுள்ளது.  
இண்டியம் பாசுபைடு அடிப்படையிலான ஒளியன் ஒருங்கிணைந்த சுற்றுகள் பொதுவாக குவாண்டம் கிணறுகள், அலை வழிகாட்டிகள் மற்றும் பிற ஒளியன் கட்டமைப்புகளை உருவாக்க GaxIn1−xAsyP1−y என்ற வாய்ப்பாட்டிலான உலோகக்கலவைகளைப் பயன்படுத்துகின்றன.  
சூரிய ஆற்றல் திட்டங்களுக்கான பிரானோபர் நிறுவனம் Ga0.93In0.07As0.87P0.13 என்ற உலோகக் கலவையைப் பயன்படுத்தி மூன்று-சந்தி சூரிய மின்கலத்தை அறிவித்தது. இதன் மிக அதிக செயல்திறன் 35.9% ஒரு சாதனை என்றும் கூறப்பட்டது.
# இண்டியம் காலியம் ஆர்சனைடு பாசுபைடு

## இதையும் காண்க

- காலியம் இண்டியம் ஆர்சனைடு ஆண்டிமோனைடு பாசுபைடு
# திப்ரா பூர்வாங்க தேசியவாத கட்சி

**திப்ரா பூர்வாங்க தேசியவாதக் கட்சி** (*Indigenous Nationalist Party of Twipra*)(சுருக்கம்: திபூதேக) என்பது இந்திய மாநிலமான திரிபுராவில் உள்ள ஒரு அரசியல் கட்சியாகும். இக்கட்சியின் தலைவராக பிஜோய் குமார் ஹர்ன்காகல் இருந்தார். இது 11 சூன் 2021 அன்று திப்ரா மோதா கட்சியுடன் இணைந்தது.
# திப்ரா பூர்வாங்க தேசியவாத கட்சி

## வரலாறு

திப்ரா பூர்வாங்க தேசியவாதக் கட்சியானது திரிபுரா பூர்வகுடி மக்கள் முன்னணி மற்றும் திரிபுரா பழங்குடியினர் இளைஞர் சங்கம்<nowiki/>ஆகியவை இணைந்து 2002இல் உருவாக்கப்பட்டது.  
அனைத்து பழங்குடி தேசியவாத சக்திகளையும் ஒரே கட்சியில் இணைக்க விரும்பிய திரிபுரா தேசிய விடுதலை முன்னணியின் அழுத்தத்தின் காரணமாக திப்ரா பூர்வாங்க தேசியவாதக் கட்சி உருவாகியது.
# திப்ரா பூர்வாங்க தேசியவாத கட்சி

## முக்கிய அரசியல்வாதிகள்

- திரிபுரா தேசிய தொண்டர்களின் முன்னாள் போராளித் தலைவர் பிஜோய் குமார் ஹர்ன்காகல்
- ஜெகதீஷ் தேப்பர்மா, 1990 முதல் 1995 வரை டிடிஏஏடிசி முன்னாள் தலைவர்
- சியாமா சரண் திரிபுரா
# திப்ரா பூர்வாங்க தேசியவாத கட்சி

## கடந்த முடிவுகள்

திப்ரா பூர்வாங்க தேசியவாத கட்சி திரிபுரா பழங்குடியின வட்டாரங்களுக்கான தன்னாட்சி மாவட்ட குழு2003-ல் பெரும்பான்மையான இடங்களை வென்றது.  
2003ஆம் ஆண்டு இக்கட்சியிலிருந்து ஒரு பகுதியினர் பிரிந்து சென்றதால் கட்சி பின்னடைவினை சந்திக்க நேர்ந்தது.
# திப்ரா பூர்வாங்க தேசியவாத கட்சி

## கடந்த முடிவுகள்

### திரிபுரா மாநில சட்டமன்றம்

2003ஆம் ஆண்டு நடைபெற்ற மாநில சட்டமன்றத் தேர்தலில் திப்ரா பூர்வாங்க தேசியவாத கட்சி இந்தியத் தேசிய காங்கிரசுடன் கூட்டணி அமைத்தது. திப்ரா பூர்வாங்க தேசியவாத கட்சி 18 இடங்களிலும் காங்கிரசு 42 இடங்களிலும் போட்டியிட்டது. இதில் ஆறு இடங்களில் திப்ரா பூர்வாங்க தேசியவாத கட்சி வெற்றி பெற்றனர். இக்கட்சி மொத்தத்தில் 189186 வாக்குகளைப் பெற்றது. தேர்தலில் இடது முன்னணி வெற்றி பெற்றது. 2018-ல் நடைபெற்ற 12வது சட்டமன்றத் தேர்தலுக்குப் பிறகு, திரிபுரா மாநில சட்டப் பேரவையில் திப்ரா பூர்வாங்க தேசியவாத கட்சி பிரதிநிதிகள் இல்லை.
# திப்ரா பூர்வாங்க தேசியவாத கட்சி

## கடந்த முடிவுகள்

### மக்களவை (நாடாளுமன்ற தேர்தல்)

2004ஆம் ஆண்டு மக்களவைத் தேர்தலுக்கு முன்னதாக திப்ரா பூர்வாங்க தேசியவாத கட்சி பாரதிய ஜனதா கட்சியின் தலைமையிலான தேசிய ஜனநாயகக் கூட்டணியில் இணைந்தது. தேர்தலில் தேசியவாத திரிணாமுல் காங்கிரசு மற்றும் பாஜக வேட்பாளர்களை ஆதரித்தது.
# திப்ரா பூர்வாங்க தேசியவாத கட்சி

## மேலும் பார்க்கவும்

- திரிபுரி தேசியம்
# ம. ப. வின்செண்ட்டு

**மணியாகு பவுலோசு வின்செண்ட்டு** (*M. P. Vincent*) இந்தியாவைச் சேர்ந்த ஓர் அரசியல்வாதியாவார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் அரசியல்வாதியாவார். 1997 ஆம் ஆண்டில் இளைஞர் காங்கிரசு பிரிவின் மாநிலச் செயலாளராக இருந்தார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் ஒல்லூர் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு இந்திய பொதுவுடமைக் கட்சி வேட்பாளரிடம் தோற்றுப் போனார்.
# ம. ப. வின்செண்ட்டு

## வாழ்க்கைக் குறிப்பு

வின்செண்ட்டு 1964 ஆம் ஆண்டு சனவரி மாதம் 19 ஆம் தேதி திருச்சூர் மாவட்டம் புதுக்காட்டில் மணியாகு இல்லத்தைச் சேர்ந்த அழகப்ப நகர் பவுலோசு மற்றும் மேரி தம்பதியருக்கு மகனாகப் பிறந்தார். 1979 ஆம் ஆண்டு செங்கலூர் செயின்ட் மேரிசு மேல்நிலைப் பள்ளியில் பள்ளிப் படிப்பை முடித்த இவர், பின்னர் 1984 ஆம் ஆண்டு இரிஞ்சாலக்குடா கிறிஸ்து கல்லூரியில் சேர்ந்து படித்தார்.
# சுரேந்திர பால் சிங்

**சுரேந்திர பால் சிங்** (*Surendra Pal Singh*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு மே மாதம் 17 ஆம் தேதியன்று இவர் பிறந்தார். ஒரு விவசாயவாதியான இவர் மத்திய அரசாங்க அமைச்சராக இருந்தார். கர்னல் பிரவுன் கேம்பிரிட்ச்சு பள்ளி மற்றும் கேம்பிரிட்ச்சு பல்கலைக்கழகத்தில் கல்வி பயின்று இளங்கலை பட்டம் பெற்றார்.
# சுரேந்திர பால் சிங்

## கோட்டை, உச்சகான்

1927 ஆம் ஆண்டில், தனது 10-ஆவது வயதில், உத்தரபிரதேசத்தின் புலந்த்சாகரில் உள்ள உஞ்சகானில் உள்ள கோட்டையை அவர் பெற்றார்.
# சுரேந்திர பால் சிங்

## அரசியல் வாழ்க்கை

சுரேந்திர பால் சிங் இந்தியாவின் உத்தரபிரதேச மாநிலத்தில் உள்ள புலந்த்சாகர் மக்களவைத் தொகுதியில் தேர்ந்தெடுக்கப்பட்டு 3 ஆவது மக்களவை உறுப்பினராக இருந்தார். புலந்த்சாகரில் இருந்து 4 ஆவது, 5 ஆவது மற்றும் 8ஆவது மக்களவைக்கும் தேர்ந்தெடுக்கப்பட்டார்.
# சுரேந்திர பால் சிங்

## இறப்பு

தனது 92-ஆவது வயதில் 2009 ஆம் ஆண்டு திசம்பர் மாதம் 10 ஆம் தேதியன்று புலந்த்சாகரில் சுரேந்திர பால் சிங் இறந்தார்.
# காசியாபாத்து காவல்துறை ஆணையரகம்

**காசியாபாத்து காவல்துறை ஆணையரகம்** (*Ghaziabad Police Commissionerate*) இந்திய மாநிலமான உத்தரபிரதேசத்தில் உள்ள காசியாபாத்து நகரத்திற்கான ஒரு முதன்மை சட்ட அமலாக்க நிறுவனமாகும் . உத்தரப்பிரதேச காவல்துறையின் ஒரு பிரிவான இந்நிறுவனம் காசியாபாத் எல்லைக்குள் சட்ட அமலாக்கம் மற்றும் விசாரணையின் முதன்மைப் பொறுப்புகளைக் கொண்டுள்ளது. இது காவல்துறை பொது ஆய்வாளர் தகுதியில் அல்லது இந்திய காவல் பணியில் உள்ள அதிகாரி தலைமையில் இயங்குகிறது. .  
இந்திய காவல் பணி அலுவலர் அச்சய் மிசுரா காசியாபாத்தின் தற்போதைய மற்றும் முதல் காவல்துறை ஆணையராக உள்ளார்.
# காசியாபாத்து காவல்துறை ஆணையரகம்

## வரலாறு

நவம்பர் 2022 ஆம் ஆண்டு நவம்பர் மாதத்திற்கு முன்னர் காசியாபாத்து மாவட்ட காவல்துறை காசியாபாத் காவல் மண்டலத்தின் கீழ் வந்தது. இது உத்தரப் பிரதேச காவல்துறையின் காசியாபாத்து காவல் எல்லைக்கு உட்பட்டதாகும். . காசியாபாத்து மண்டலம் கூடுதல் காவல்துறை இயக்குநர் பதவியில் உள்ள ஓர் இந்திய காவல்பணி அதிகாரி தலைமை வகிக்கிறார். அதேசமயம் காசியாபாத்து சரகத்தின் காவல் துறை பொது ஆய்வாளர் தரத்தில் உள்ள இந்திய காவல்பணி அதிகாரி தலைமை பொறுப்பில் உள்ளது.  
2022 ஆம் ஆண்டு நவம்பர் மாதம் 26 அன்று, மாநிலத்தின் பிற நகரங்களில் முந்தைய 4 காவல் ஆணையர்களின் வெற்றியைத் தொடர்ந்து மாநிலத்தில் மேலும் 3 காவல் ஆணையர்களை உருவாக்கும் உத்தரவை மாநில அமைச்சரவை நிறைவேற்றியது.  
1. காசியாபாத்து
1. ஆக்ரா மற்றும்
1. பிரயாக்ராச்சு
# காசியாபாத்து காவல்துறை ஆணையரகம்

## மேலும் பார்க்கவும்

- காசியாபாத்து
- உத்தரபிரதேச காவல்துறை
# ஆலம்கிர் பள்ளிவாசல்

**ஆலம்கிர் பள்ளிவாசல்** (*Alamgir Mosque*) இந்தியாவின் உத்தரப் பிரதேச மாநிலத்தில் உள்ள வாரணாசியில் உள்ளது. இதை ஔரங்கசீப் பள்ளிவாசல் என்ற பெயராலும் அழைக்கிறார்கள்.
# ஆலம்கிர் பள்ளிவாசல்

## அமைவிடம்

ஆலம்கிர் பள்ளிவாசல் ஐந்துநதிகள் சங்கமிக்கும் ஒரு முக்கிய இடத்தில் அமைந்துள்ளது. கங்கைக்கு கீழே செல்லும் பரந்த படிகளைக் கொண்டது இந்த படித்துறையாகும்.  
ஔரங்கசீப் 1669 ஆம் ஆண்டில் வாரணாசியைக் கைப்பற்றி, பிந்து மாதவ் கோயிலை அழித்து ஓர் அற்புதமான பள்ளிவாசலைக் கட்டினார்  
பள்ளிவாசலின் தூபிகளால் காலத்தின் சோதனையைத் தாங்க முடியவில்லை, 19 ஆம் நூற்றாண்டில், ஆங்கில அறிஞர் இயேம்சு பிரின்செப் அவற்றை மீட்டெடுக்க வேண்டியிருந்தது. 1948 ஆம் ஆண்டில், வெள்ளப்பெருக்கின் போது ஒரு தூபி இடிந்து விழுந்து ஒரு சிலரைக் கொன்றது. பின்னர் பாதுகாப்பு காரணங்களுக்காக அரசாங்கம் மற்ற தூபிகளை அகற்றியது.
# ஆலம்கிர் பள்ளிவாசல்

## அம்சங்கள்

ஆலம்கிர் பள்ளிவாசல் கட்டிடக்கலை ரீதியாக இசுலாமிய மற்றும் இந்து கட்டிடக்கலையின் கலவையாகும். பள்ளிவாசலில் உயரமான குவிமாடங்களும் தூபிகளும் உள்ளன. அதன் இரண்டு தூபிகள் சேதமடைந்தன; ஒரு தூபி இடிந்து விழுந்து சிலரைக் கொன்றது, மற்றொன்று உறுதியற்ற தன்மை காரணமாக அதிகாரப்பூர்வமாக வீழ்த்தப்பட்டது. பள்ளிவாசல் அமைந்துள்ள பஞ்சகங்கா படித்துறை ஐந்து ஓடைகள் சேரும் இடமாகும். அக்டோபரில் முன்னோர்களுக்கு வழிகாட்டும் அடையாளமாக இங்கு மூங்கில் கம்பியின் மேல் விளக்குகள் ஏற்றப்படுகின்றன.
# கஞ்சன்பூர் சட்டமன்றத் தொகுதி

**கஞ்சன்பூர் சட்டமன்றத் தொகுதி** (*Kanchanpur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது வடக்கு திரிபுரா மாவட்டத்தின் ஒரு பகுதியாகும். இத்தொகுதி பட்டியல் பழங்குடியினருக்கு ஒதுக்கப்பட்டுள்ளது.
# கஞ்சன்பூர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1988 | திராவ் குமார் ரியாங் | திரிபுரா பழங்குடியினர் இளைஞர் சங்கம் |  |
| 1993 | லென்பிரசாத் மல்சாய் | இந்திய பொதுவுடமைக் கட்சி (மார்க்சிஸ்ட்) |  |
| 1998 | பிந்துராம் ரியாங் |  |  |
| 2003 | ராஜேந்திர ரியாங் |  |  |
| 2008 |  |  |  |
| 2013 |  |  |  |
| 2018 | பிரேம் குமார் ரியாங் | திப்ரா மோதா கட்சி | } |
# கஞ்சன்பூர் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- வடக்கு திரிபுரா மாவட்டம்
# சரவணபெலகோளா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | என். ஜி. நரசிம்மே கௌடா | பிரஜா சோசலிச கட்சி |
| 1962 | எஸ். சிவப்பா |  |
| 1967 |  |  |
| 1972 | ஹெச். சி. ஸ்ரீகாந்த்தய்யா | சுயேச்சை |
| 1978 | இந்திரா காங்கிரஸ் |  |
| 1983 | இந்திய தேசிய காங்கிரஸ் |  |
| 1985 | என். கங்காதர் | ஜனதா கட்சி |
| 1989 | என். பி. நஞ்சப்பா | இந்திய தேசிய காங்கிரஸ் |
| 1994 | சி. எஸ். புட்டேகௌடா | ஜனதா தளம் |
| 1999 | ஹெச். சி. ஸ்ரீகாந்த்தய்யா | இந்திய தேசிய காங்கிரஸ் |
| 2004 | சி. எஸ். புட்டேகௌடா**குறிப்பு** |  |
# அசல் உத்தர் சண்டை

தேசிய போர் நினைவகத்தில் அப்துல் ஹமித்தின் மார்பளவுச் சிற்பம்]]  
**அசல் உத்தர் சண்டை** (*Battle of Asal Uttar*) என்பது 1965 இந்திய -பாகிஸ்தான் போரின் ஒரு பகுதியாகும். அசல் உத்தர் சண்டையானது இந்திய பஞ்சாப் மாநிலத்தில் உள்ள தரண் தரண் மாவட்டத்தில் பாகிஸ்தான் எல்லைப்புற கிராமமான கெம்கரண் பகுதியில் உள்ள *அசல் உத்தர்* எனும் கிராமத்தில், இந்திய-பாகிஸ்தானின் தரைப்படைகள் மற்றும் டாங்கிப் படைகளுக்கு இடையே 8–10 செப்டம்பர் 1965 நாட்களில் நடைபெற்ற சண்டையாகும்.  
அதிக டாங்கிகளைக் கொண்ட பாகிஸ்தான் படையை, குறைந்த டாங்கிகளைக் கொண்ட இந்திய இராணுவத்தினர் எளிதாக வென்றனர். இச்சண்டையில் பாகிஸ்தானின் 100 டாங்கிகளில் 60 அழிக்கப்பட்டது மற்றும் 40 கைப்பற்றப்பட்டது.இந்தியத் தரப்பில் 24 டாங்கிகள் மட்டுமே அழிக்கப்பட்டது.இச்சண்டையில் பாகிஸ்தான் படை பின்வாங்கிச் சென்றது.  
என்ற இந்திய வீரர் கை பீரங்கிகள் மூலம் பல பாகிஸ்தானிய பீரங்கி வண்டிகளை அழித்தார்]]
# அசல் உத்தர் சண்டை

## விருதுகள்

- இப்போரில் பீரங்கி வண்டிகள் பிரிவுக்கு தலைமை தாங்கிய பிரிகேடியர் தாமஸ் கிருஷ்ணன் தியாகராஜன் அவர்களுக்கு மகா வீர சக்கரம் விருது வழங்கப்பட்டது.
- இப்போரில் தனித்த் நின்று எதிரிகளின் 10 பீரங்கி வண்டிகளை அழித்து, வீரமரணமடைந்த ஹவில்தார் அப்துல் ஹமித் அவர்களுக்கு பரம வீர சக்கரம் விருது வழங்கப்பட்டது.
# அசல் உத்தர் சண்டை

## இதனையும் காண்க

- இந்தியா-பாகிஸ்தான் போர், 1965
# கோரக்பூர் கோட்டம்

**கோரக்பூர் கோட்டம்** (*Gorakhpur division*) வட இந்தியாவில் உள்ள உத்தரப் பிரதேச மாநிலத்தின் நிர்வாக புவியியல் அலகு ஆகும். கோரக்பூர் இந்த கோட்டத்தின் நிர்வாக தலைமையகம் ஆகும். கோரக்பூர் கோட்டம் நான்கு மாவட்டங்களைக் கொண்டுள்ளது::
# கோரக்பூர் கோட்டம்

## மாவட்டங்கள்

- கோரக்பூர்
- தேவோரியா
- குசிநகர்
- மகாராச்கஞ்சு
# கோரக்பூர் கோட்டம்

## வரலாறு

1801 ஆம் ஆண்டில், அவாத்து நவாப்பால் இப்பகுதி கிழக்கிந்திய கம்பெனிக்கு மாற்றப்பட்டது. கோரக்பூர் ஒரு மாவட்டமாக உயர்த்தப்பட்டது. 1829 ஆம் ஆண்டில், கோரக்பூர், காச்சிபூர் மற்றும் அசம்கர் மாவட்டங்களை உள்ளடக்கிய அதே பெயரில் ஒரு பிரிவின் தலைமையகமாக கோரக்பூர் ஆனது. ஆர்.எம். பயாட் முதலில் ஆணையராக நியமிக்கப்பட்டார்.  
இப்போதெல்லாம், கோரக்பூர் ஆயத்த ஆடைகளுக்கான மையமாக மாறியுள்ளது மற்றும் சுடுமண் பாண்டப் பொருள்களுக்கும் பெயர் பெற்றது.  
தற்போது, கோரக்பூர் கோட்டத்திற்கு தெற்கே அமைந்துள்ள அசம்கர் ஒரு தனி கோட்டமாகும். அதே சமயம் இன்றைய காசிபூர் மாவட்டம் வாரணாசி கோட்டத்தின் ஒரு பகுதியாகவும், காச்சிப்பூரிலிருந்து பிரிக்கப்பட்ட பல்லியா மாவட்டம் இப்போது அசம்கர் பிரிவிலும் சேர்க்கப்பட்டுள்ளது.
# மஞ்சள் புருவக் கொண்டைக் குருவி

**மஞ்சள் புருவக் கொண்டைக் குருவி** அல்லது **தங்கப் புருவக் கொண்டைக் குருவி** (yellow-browed bulbul or golden-browed bulbul) என்பது கொண்டைக்குருவி குடும்பத்தில், பைக்னோனோடிடேயில் உள்ள பாடல் பறவை இனமாகும். இது தென்னிந்தியாவிலும், இலங்கையிலும் காடுகளில் காணப்படுகிறது. மஞ்சள் புருவக் கொண்டைக் குருவியில் உடல் கீழ்ப்பகுதியில் மஞ்சள் நிறமாகவும், மேற்பகுதி ஆலிவ் மஞ்சள் நிறத்திலும், தனித்துவமான மஞ்சள் புருவத்துடனும் இருக்கும். இவை எழுப்பும் உரத்தக் குரலால் எளிதில் கண்டுபிடிக்கப்படுகின்றன, ஆனால் வனத்தில் உள்ள மரங்களில் அடியில் உள்ள இலைகளால் பார்வையில் இருந்து தப்புகின்றன. இதன் வகைப்பாடு காலப்போக்கில் மாறினாலும், இது தற்போது *ஹெமிக்சசுடன்* நெருங்கிய தொடர்புடைய ***அக்ரிட்டிலாஸ்*** என்ற பேரினத்தில் உள்ள ஒரே இனமாகும்.
# மஞ்சள் புருவக் கொண்டைக் குருவி

## வகைப்பாடு

### துணையினங்கள்

இதில் மூன்று துணையினங்கள் தற்போது வரை அங்கீகரிக்கப்பட்டுள்ளன:  
- *A. i. icterica* - <small>( ஸ்டிரிக்லேண்ட், 1844)</small> மகாராட்டிரத்தின் சதாராவில் இருந்த ஒரு மாதிரியிலிருந்து கிரைனிகர் பேரினத்தில் ஒரு தனி இனமாக முதலில் இது விவரிக்கப்பட்டது. உடலின் மேல் பகுதி மிகுந்த சாம்பல் கலந்த பச்சை நிறமாகவும், மஞ்சள் நிறம் சற்று மங்கலாகவும் இருக்கும். மேலும் இது வடக்கு மேற்கு தொடர்ச்சி மலைகளில் காணப்படுகிறது.
- *A. i. indica* - <small>( ஜெர்டன், 1839)</small> : இந்தியாவின் மேற்குத் தொடர்ச்சி மலைகள் மற்றும் நீலகிரி, வடக்கு மற்றும் கிழக்கு இலங்கையில் காணப்படுகிறது. நல்லமலை, ஆந்திரப் பிரதேசத்தில் உள்ள திருப்பதி மற்றும் மாமண்டூர் பகுதிகள் உள்ளிட்ட கிழக்குத் தொடர்ச்சி மலைகளின் சில பகுதிகளிலும் காணப்படுகின்றது.
# மஞ்சள் புருவக் கொண்டைக் குருவி

## நடத்தையும் சூழலியலும்

மஞ்சள் புருவ கொண்டைக் குருவி இணையாகவோ அல்லது சிறு கூட்டமாகவோ காணப்படுகின்றது. மிகுந்த ஒலி எழுப்புவதாகவும் உள்ளது. இது முதன்மையாக பழங்களையும், பூச்சிகளையும் உணவாக கொள்கிறது. இதன் இனப்பெருக்க காலம் பருவமழைக்கு முன்பு, குறிப்பாக சனவரி முதல் மே வரையிலான வறண்ட காலநிலை ஆகும். காடுகளின் நடுவில் புதரில் தரையிலிருந்து ஓரிரு மீட்டர் உயரத்தில் கோப்பை வடிவில் கூடமைக்கும். இந்தியாவில் வாழ்பவை வழக்கமாக மூன்று முட்டைகளையும், இலங்கையில் இரண்டு முட்டைகளையும் இடுகின்றன. இந்தியாவின் அமைதிப் பள்ளத்தாக்கு தேசியப் பூங்காவில் 153 கூடுகளில் நடத்தப்பட்ட ஆய்வில் 92% கூடுகளில் இரண்டு முட்டைகள் இருப்பது கண்டறியப்பட்டது. கூடு கட்டுவதற்கு சுமார் ஒரு வாரகாலம் எடுத்துக் கொள்ளப்படுகிறது. முட்டைகள் சுமார் 13 நாட்களுக்கு அடைகாக்கப்படுகிறது. முட்டைகள் வெளிர் இளஞ்சிவப்பாக அல்லது வெள்ளை நிறத்தில் சிவப்பு கலந்த பழுப்பு நிற புள்ளிகளுடன் காணப்படும். முட்டைகள் ஒரே நேரத்தில் குஞ்சு பொரிக்கின்றன மேலும் குஞ்சுகள் சுமார் 13 நாட்களுக்குப் பிறகு கூட்டிலிருந்து வெளியேறுகின்றன. குஞ்சுகளுக்கு கம்பளிப்பூச்சிகள், மென்மையான பூச்சிகள், பெர்ரிகள் போன்றவை உணவாக தரப்படுகின்றன.
# மலகாசி கொண்டைக் குருவி

**மலகாசி கொண்டைக் குருவி** (Malagasy bulbul (*Hypsipetes madagascariensis*) என்பது கொண்டைக்குருவி குடும்பத்தைச் சேர்ந்த ஒரு பாடும் பறவை இனமாகும். இது தென்மேற்கு இந்தியப் பெருங்கடலில் மடகாசுகர் மற்றும் பிற பிராந்திய தீவுகளில் காணப்படுகிறது.
# மலகாசி கொண்டைக் குருவி

## வகைப்பாடு

மலகாசி கொண்டைக் குருவி முதலில் டர்டஸ் பேரினத்தில் விவரிக்கப்பட்டது. மலகாசி கொண்டைகு குருவிக்கான மாற்று பெயர்களில் **கருப்புக் கொண்டைக் குருவி**, **மடகாசுகர் கருப்புக் கொண்டைக் குருவி** , **மடகாசுகர் கொண்டைகு குருவி** ஆகியவை அடங்கும். 'கருப்புக் கொண்டைக் குருவி' என்ற மாற்றுப் பெயரை, அதே பெயரில் உள்ள *கருப்புச்சின்னான்* இனத்துடன் குழப்பிக் கொள்ளக் கூடாது, இது முன்னர் ஓரின வகையாகக் கருதப்பட்டது.
# மலகாசி கொண்டைக் குருவி

## வகைப்பாடு

### துணை இனங்கள்

இதில் மூன்று துணையினங்கள் தற்போது அங்கீகரிக்கப்பட்டுள்ளன:  
- *H. m. madagascariensis* - <small>( ஸ்டேடியஸ் முல்லர், 1776)</small> : மடகாஸ்கர் மற்றும் கொமோரோ தீவுகளில் காணப்படுகிறது
- *H. m. grotei* - <small>( பிரைட்மேன், 1929)</small> : குளோரியோசோ தீவுகளில் காணப்படுகிறது
- *H. m. rostratus* - <small>( ரிட்க்வே, 1893)</small> : அல்டாப்ரா அட்டோலில் காணப்பட்டது
# சாவாமானு சட்டமன்றத் தொகுதி

**சாவாமானு சட்டமன்றத் தொகுதி** (*Chawamanu Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது தலாய் மாவட்டத்தின் ஒரு பகுதியாகும். இந்த சட்டமன்றத் தொகுதி பழங்குடியினருக்கு ஒதுக்கப்பட்டுள்ளது.
# சாவாமானு சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1988 | பூர்ண மோகன் திரிபுரா | இந்திய பொதுவுடமைக் கட்சி |
| 1993 |  |  |
| 1998 | சியாமா சரண் திரிபுரா | திரிபுரா பழங்குடியினர் இளைஞர் சங்கம் |
| 2003 | திப்ரா பூர்வாங்க தேசியவாத கட்சி |  |
| 2008 | நிரஜோய் திரிபுரா | இந்திய பொதுவுடமைக் கட்சி |
| 2013 |  |  |
| 2018 | சம்பு லால் சக்மா}}  
=== 2018 ===  
== மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* தலாய் மாவட்டம் |  |
# இனா இசிங்சு

**கிளாசினா (இனா) இசிங்சு** (*Clasina (Ina) Isings*) (15 பிப்ரவரி 1919 - 3 செப்டம்பர் 2018) டச்சு நாட்டினைச் சேர்ந்த தொல்பொருள் ஆராய்ச்சியாளர் மற்றும் ரோமன் கண்ணாடியில் நிபுணத்துவம் பெற்ற செம்மொழி அறிஞர் ஆவார்.  
2009 ஆம் ஆண்டில் உத்ரெக்ட் நகரம், நகரத்தின் வரலாற்றைப் பாதுகாக்க இவர் செய்த பணியைப் பாராட்டி வெள்ளிப் பதக்கத்தை வழங்கியது.
# இனா இசிங்சு

## வெளியீடுகளைத் தேர்ந்தெடுக்கவும்

- இசிங்சு, சி. 1957. *தேதியிட்ட கண்டுபிடிப்புகளிலிருந்து ரோமன் கண்ணாடி* க்ரோனிங்கன்.
- இசிங்சு, சி. 1964. *ரோமில் இருந்து சில தாமதமான ரோமானிய கண்ணாடி துண்டுகள்* . நியூயார்க், கோர்டன் மற்றும் ப்ரீச்.
- இசிங்சு, சி. 1971. *லிம்பர்க்கில் ரோமன் கண்ணாடி* . க்ரோனிங்கன், வோல்டர்சு-நூர்தா பப்ளிசிங்.
- இசிங்சு, சி. 1972. *வூரோமைன்சு மற்றும் ரோமைன்சு கண்ணாடி நகராட்சி கெர்லனில் உள்ள தொல்பொருள் அருங்காட்சியகம்* . கெர்லென், நகராட்சி தொல்லியல் அருங்காட்சியகம்.
- சாண்ட்சுட்ரா, எம்., போலக், எம்., மற்றும் இசிங்சு, சி மற்றும் பலர். 2012. *1946-1947 ஆம் ஆண்டு வெச்டென்-பெக்டியோவில் டி ரோமெய்ன்சு வெர்சுடர்கிங்கன்: கெட் ஆர்க்கியோலசிசு ஒன்டர்சோக்* . நிசுமேகன், ஆக்சிலியா.
# காமராஜர் ஆதித்தனார் கழகம்

**காமராஜர் ஆதித்தனார் கழகம்** (*Kamarajar Adithanar Kazhagam*), இந்திய மாநிலமான தமிழ்நாட்டில் நாடார்களுக்காக உருவாக்கப்பட்ட ஒரு அரசியல் கட்சியாகும். இக்கட்சி 3 நவம்பர் 1996-ல் செல்வினால் நிறுவப்பட்டது. தற்போது இக்கட்சியின் தலைவர் எசு. எசு. எசு. சிங் நாடார். இக்கட்சி அனைத்து சாதி மக்களிடையே சமத்துவத்திற்காகப் பாடுபடுகிறது. மேலும் தமிழகத்தில் நாடார் சாதி வணிகர்களைப் பாதுகாக்கவும் போராடுகிறது. தற்பொழுது இந்தியத் தேர்தல் ஆணையம் இக்கட்சியினை செயல்படாத கட்சியாகப் பட்டியலிட்டுள்ளது.
# திராவிட விழிப்புணர்ச்சி கழகம்

**திராவிட விழிப்புணர்ச்சி கழகம்** (*Dravida Vizhipunarchi Kazhagam*)(திராவிட விழிப்புணர்வு கூட்டமைப்பு) என்பது இந்தியாவில் உள்ள ஒரு அரசியல் கட்சியாகும் . இக்கட்சி 2001-ல் ப. தி. குமாரால் நிறுவப்பட்டது. சென்னை வடபழனியில் கட்சியின் தலைமையகம் உள்ளது. இக்கட்சி 2009-ல் பாரதிய ஜனதா கட்சி உள்ளிட்ட கட்சிகளுடன் ஆறு கட்சி கூட்டணியில் நுழைந்தது. பின்னர் ப. தி. குமார் இக்கட்சியினைக் கலைத்துவிட்டு பாரதிய ஜனதா கட்சியில் இணைந்தார். திசம்பர் 2019-ல் இவர் திராவிட முன்னேற்றக் கழகத்தில் இணைந்தார்.
# அனைத்திந்திய இராஜகுலத்தோர் பேரவை

**அனைத்திந்திய இராஜகுலத்தோர் பேரவை** (*All India Rajakulathor Peravai*) என்பது இந்தியாவின் தமிழ்நாடு மாநிலத்தில் உள்ள ஒரு அரசியல் கட்சியாகும். ராஜகுலத்தோரின் வாக்குகளைப் பெறுவதற்காக உருவாக்கப்பட்ட கட்சி இது.
# அனைத்திந்திய இராஜகுலத்தோர் பேரவை

## தோற்றம்

இந்த பேரவை சென்னையில் துவங்கி திருச்சி மாவட்டத்தில் முதல் மாநில நிர்வாகிகள் கூட்டம் நடைபெற்றது. இதன் நிறுவனர் எம். கே. வெங்கடேசுகுமார். இவர் திராவிட முன்னேற்றக் கழக முன்னாள் நாடாளுமன்ற உறுப்பினர் டி. கே. எஸ்.இளங்கோவனுக்கு நெருக்கமானவர்.
# மஞ்சள் மார்பு தையல்சிட்டு

**மஞ்சள் மார்பு தையல்சிட்டு** (***Orthotomus samarensis***) என்பது பாசரின் பறவை சிற்றினம் ஆகும். இது முன்னர் "பழைய உலக சிலம்பன்" கூட்டத்தில் வைக்கப்பட்டது. ஆனால் இப்போது *சிசுடிகோலிடே* குடும்பத்தில் வைக்கப்பட்டுள்ளது.
# மஞ்சள் மார்பு தையல்சிட்டு

## பரவல்

இந்த சிற்றினம் பிலிப்பீன்சின் சமர், லேட் மற்றும் போகோல் ஆகிய இடங்களில் மட்டுமே காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# இடலை முதுகு தையல்சிட்டு

**இடலை முதுகு தையல்சிட்டு** (*Olive-backed tailorbird*)(*ஆர்த்தோமசு செபியம்*) என்பது பாசரின் பறவையாகும். இது முன்பு "பழைய உலக சிலம்பன்" கூட்டத்தில் வைக்கப்பட்டது. ஆனால் இப்போது இது சிசுடிகோலிடே குடும்பத்தில் வைக்கப்பட்டுள்ளது.  
இது சாவகம், மதுரா தீவு, பாலி மற்றும் உலோம்போ தீவுகளில் மட்டுமே காணபப்டும் அகணிய உயிரி.
# சாம்பல் தையல்சிட்டு

**சாம்பல் தையல்சிட்டு** (*ashy tailorbird*)( *Orthotomus ruficeps*) என்பது முன்னர் "பழைய உலக சிலம்பன்" தொகுப்பில் வைக்கப்பட்டிருந்த ஒரு பறவையாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# தெற்கு கலிபோர்னியா

**தெற்கு கலிபோர்னியா** (''Southern California**) (சுருக்கமாக: **SoCal'), வட அமெரிக்கா கண்டத்தில் அமைந்த ஐக்கிய அமெரிக்காவின் 50 அமெரிக்க ஐக்கிய மாநிலங்களில் ஒன்றான கலிபோர்னியா மாநிலத்தின் தெற்கில் அமைந்துள்ளது. தெற்கு கலிபோர்னியாவின் மிகப்பெரிய நகரம் லாஸ் ஏஞ்சலஸ் ஆகும். இது ஐக்கிய அமெரிக்காவின் இரண்டாவது பெரிய மக்கள் தொகை கொண்ட நகரம் ஆகும்.தெற்கு கலிபோர்னியா 10 கவுண்டிகளைக் கொண்டது.அவைகள்: இம்பீரியல் கவுண்டி, கெர்ன் கவுண்டி, லாஸ் ஏஞ்சலஸ் கவுண்டி, ஆரஞ்ச் கவுண்டி, ரிவர்சைடு கவுண்டி, சான் பெர்னாண்டினோ கவுண்டி, சான் டியேகோ கவுண்டி, சான் லூயிஸ் ஒபிஸ்போ கவுண்டி, சாண்டா பார்பரா கவுண்டி மற்றும் வெண்சுரா கவுண்டி.  
தெற்கு கலிபோர்னியாவின் மேற்கில் பசிபிக் பெருங்கடல், வடக்கில் வடக்கு கலிபோர்னியா, கிழக்கில் நெவாடா மற்றும் அரிசோனா மாநிலங்களும், தெற்கில் மெக்சிகோவும் உள்ளது. தெற்கு கலிபோர்னியாவில் கொலராடோ ஆறு பாய்கிறது. மேலும் இப்பகுதியில் மொகாவி பாலைவனம் மற்றும் கொலராடோ பாலைவனம் அமைந்துள்ளது.  
வட கலிபோர்னியாவை விட சிறிதான தெற்கு கலிபோர்னியா 1,46,350 சதுர கிலோ மீட்டர் பரப்பளவு (56,505 சதுர மைல்) கொண்டது. இதன் மக்கள் தொகை, 2020ம் ஆண்டின் மக்கள் தொகை கணக்கெடுப்பின்படி, 23.76 மில்லியன் ஆகும்.
# தெற்கு கலிபோர்னியா

## சுற்றுலா

இப்பகுதியில் புகழ்பெற்ற சுற்றுலாத் தளங்களான டிஸ்னிலாண்ட், ஹாலிவுட், சான் டியேகோ விலங்குக் காட்சிச்சாலை மற்றும் ஜீன் பால் கெட்டி அருங்காட்சியகம் உள்ளது.
# தெற்கு கலிபோர்னியா

## பொருளாதாரம்

### தொழில்கள்

மக்கள் தொகை அடர்த்தி மிக்க தெற்கு கலிபோர்னியா நகரங்களில் தொழிற்சாலைகள், திரைப்பட உற்பத்தி, மென்பொருள் உற்பத்தி மற்றும் சுற்றுலாத் துறை சிறந்து விளங்குகிறது.
# தெற்கு கலிபோர்னியா

## போக்குவரத்து

லாஸ் ஏஞ்சலஸ் பன்னாட்டு வானூர்தி நிலையம் இப்பகுதி நகரங்களுடன் இணைக்கிறது. மேலும் இப்பகுதியின் நகரங்களில் உள்ள உள்நாட்டு வானூர்தி நிலையங்கள் அண்டை மாநில நகரங்களுடன் இணைக்கிறது. கலிபோர்னியா மாநில நெடுஞ்சாலை எண் 1 தெற்கு கலிபோர்னியாவின் ஆரஞ்சு கவுண்டியையும், வடக்கு கலிபோர்னியாவுடன் இணைக்கிறது. வழித்தடம் எண் 56 தெற்கு கலிபோர்னியாவின் கிழக்கு மற்றும் மேற்குப் பகுதிகளை சாலைகள் மூலம் இணைக்கிறது.
# தெற்கு கலிபோர்னியா

## கல்வி

- கலிபோர்னியா பல்கலைக்கழகம் (லாஸ் ஏஞ்சலஸ்)
- கலிபோர்னியா தொழில்நுட்பக் கழகம்
- கலிபோர்னியா பல்கலைக்கழகம் (இர்வைன்)
- கலிபோர்னியா பல்கலைக்கழகம் (சாண்ட பார்பரா)
- கலிபோர்னியா பல்கலைக்கழகம் (ரிவர்சைடு)
- கலிபோர்னியா பல்கலைக்கழகம் (சான் டியேகோ)
- கலிபோர்னியா மாநிலப் பல்கலைக்கழகம் (Dominguez Hills)
- கலிபோர்னியா மாநிலப் பல்கலைக்கழகம் (Fullerton)
- கலிபோர்னியா மாநிலப் பல்கலைக்கழகம் (லாஸ் ஏஞ்சலஸ்)
- கலிபோர்னியா மாநிலப் பல்கலைக்கழகம் (லாங் பீச்)
- கலிபோர்னியா மாநிலப் பல்கலைக்கழகம் (நார்த் ரிட்ஜ்)
- கலிபோர்னியா மாநிலப் பல்கலைக்கழகம் (சான் பெர்டினாண்ட்)
- கலிபோர்னியா மாநிலப் பல்கலைக்கழகம் (சான் டியேகோ)
- தெற்கு கலிபோர்னியா பல்கலைக்கழகம்
# தெற்கு கலிபோர்னியா

## இதனையும் காண்க

- வடக்கு கலிபோர்னியா
# சாம்பல் முதுகு தையல்சிட்டு

**சாம்பல் முதுகு தையல்சிட்டு** (*Grey-backed tailorbird*)(*ஆர்த்தோமசு டெர்பியனசு*) என்பது "பழைய உலக சிலம்பன்" கூட்டங்களில் முன்பு வைக்கப்பட்ட ஒரு பறவையாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. இதன் தாயகம் பிலிப்பீன்சு தீவுகளான பலவான், லூசோன் மற்றும் கட்டன்வனேசு ஆகும்.
# டேனியல் நோபோவா

**டேனியல் ராய் கில்கிறிஸ்ட் நோபோவா அசின்** (*Daniel Roy Gilchrist Noboa Azín*) (பிறப்பு 30 நவம்பர் 1987) எக்குவடோர் வணிக நிர்வாகி, அரசியல்வாதி மற்றும் வாழைத்தொழிலில் தொழிலதிபர் ஆவார். இவர் 2023 பொதுத் தேர்தலில் வெற்றி பெற்ற பிறகு எக்குவடோர் தேர்வு அரசுத் தலைவராகத் தேர்ந்தெடுக்கப்பட்டவர் ஆவார். 35 வயதான இவர், நாட்டின் வரலாற்றில் மிக இளைய அரசுத் தலைவராக இருப்பார்.  
இவர் 2021 மற்றும் 2023 க்கு இடையில் எக்குவடோர் தேசிய சட்டமன்றத்தில் உறுப்பினராக இருந்தார். அப்போது அரசுத் தலைவர் கியெர்மோ லாசோவால் செயல்படுத்தப்பட்ட *மியூர்டே க்ருசாடா* வழிமுறையைத் தொடர்ந்து தேசிய சட்டமன்றம் கலைக்கப்பட்டது. இவரது அரசியல் வாழ்க்கைக்கு முன், நோபோவா தனது தந்தை அல்வாரோ நோபோவால் நிறுவப்பட்ட ஒரு ஏற்றுமதி வணிகமான நோபோவா கழகத்தில் பல பதவிகளில் பணியாற்றினார், இவர் எக்குவடோர் அரசுத் தலைவர் தேர்தல்களில் ஐந்து முறை தோல்வியுற்றார். இவர் தனது தந்தையின் நிறுவனத்திற்கும் மற்றும் நல்வாய்ப்பிற்கும் வாரிசாக பரவலாக விவரிக்கப்படுகிறார்.  
மே 2023 இல், நோபோவா 2023 ஜனாதிபதிக்கான உடனடித் தேர்தலில் வேட்புமனுச் செய்வதாக அறிவித்தார். ஈக்வடாரின் தேசிய ஜனநாயகச் செயல் அணியினால் அளிக்கப்பட்ட வாய்ப்பின் கீழ் இவர் போட்டியிட்டார். இவர் அக்டோபரில் உடனடித் தொடர் தேர்தலுக்கு முன்னேறினார், லூயிசா கோன்சலஸை எதிர்கொண்டார். இது தேர்தலுக்கு முந்தைய நாட்களில் அவருக்கான குறைந்த வாக்கு எண்ணிக்கை வருமோ என்ற அச்சத்தைத் தந்தது.2025 அதிபர் தேர்தலின் இரண்டாம் சுற்றில் அவர் மீண்டும் ஒருமுறை முழுமையான நான்கு ஆண்டு காலத்திற்குமாகத் தேர்ந்தெடுக்கப்பட்டார், இவரைத் தொடர்ந்து வந்த போட்டி வேட்பாளர் கோன்சாலஸை மீண்டும் மேம்பட்ட வித்தியாசத்தில் தோற்கடித்தார்.
# டேனியல் நோபோவா

## தொடக்க கால வாழ்க்கை மற்றும் கல்வி

டேனியல் ராய்-கில்கிறிஸ்ட் நோபோவா அசின் நவம்பர் 30, 1987 இல் உவயாகில் நகரில் பிறந்தார். இவர் தொழிலதிபர் அல்வாரோ நோபோவா மற்றும் மருத்துவர் அனபெல்லா அசின் ஆகியோரின் மகன்.  
நியூயார்க் பல்கலைக்கழக ஸ்டெர்ன் ஸ்கூல் ஆஃப் பிசினஸில் படித்த பிறகு, இல் வணிக நிர்வாகத்தில் பட்டம் பெற்றார்.  
2019-ஆம் ஆண்டில், நோபோவா இல்லினாய்ஸின் எவன்ஸ்டனில் உள்ள கெல்லாக் ஸ்கூல் ஆஃப் மேனேஜ்மென்ட்டில் முதுகலை வணிக நிர்வாகம் பட்டத்தைப் பெற்றார்.
# டேனியல் நோபோவா

## தொழில்

### வணிகம்

18 வயதில், இவர் தனது சொந்த நிறுவனமான டிஎன்ஏ என்டர்டெயின்மென்ட் குழுவை நிறுவினார்.  
இவரது தந்தை அல்வாரோ நோபோவா, வாழைப்பழ ஏற்றுமதியாளரான நோபோவா கார்ப்பரேஷனை வைத்திருக்கிறார். நோபோவா கார்ப்பரேஷனின் கப்பல் இயக்குநராகப் பணியாற்றியவர். இவர் 2010 மற்றும் ஜூன் 2018
# டேனியல் நோபோவா

## தொழில்

### அரசியல்

ஐக்கிய எக்குவடோர் அரசியல் இயக்கத்திற்காக சாண்டா எலெனாவைப் பிரதிநிதித்துவப்படுத்தும் 2021 சட்டமன்றத் தேர்தலில் நோபோவா தேசிய சட்டமன்றத்திற்குத் தேர்ந்தெடுக்கப்பட்டார். இவர் அதே ஆண்டு மே 14 அன்று பதவியேற்றார். அதே மே மாதம், அவர் பொருளாதாரம், உற்பத்தி மற்றும் குறுந்தொழில் மேம்பாட்டு ஆணையத்தின் தலைவரானார். இவரது அரசியல் சித்தாந்தம் மையவாதம் மற்றும் மைய-வலது வாதம் என்ற அளவில் விவரிக்கப்பட்டுள்ளது.  
மார்ச் 2023 இல், கியெர்மோ லாசோவின் அரசாங்கத்தால் முன்வைக்கப்பட்ட முதலீட்டுச் சட்டத்தை நிராகரித்து தாக்கல் செய்ததை எதிர்கொண்டு, இவர் *மியூரெட் குரூசுவாடா* விற்கு ஆதரவாக இருந்தார். 17 மே 2023 அன்று, லாஸ்ஸோ *மியூர்ட் க்ரூஸாடாவைத்* தூண்டி, தேசிய சட்டமன்றத்தைக் கலைத்து, நோபோவின் சட்டமன்ற உறுப்பினராக இருந்த பதவிக் காலம் முடிவுக்கு வந்தது.
# டேனியல் நோபோவா

## தொழில்

### அரசியல்

#### 2023 அரசுத் தலைவர் தேர்தல் பிரச்சாரம்

அதைத் தொடர்ந்து, மே 2023 இல், அரசியல் நெருக்கடிக்கு மத்தியில் நாடாளுமன்றம் கலைக்கப்பட்டவுடன், அதே ஆண்டு அரசுத் தலைவர் தேர்தலுக்கான முன்-வேட்பாளராக, அரசியல் இயக்கமான தேசிய ஜனநாயக நடவடிக்கை (ADN), மற்றும் மேலும் சில இயக்கங்களான மக்கள், சமத்துவம் மற்றும் ஜனநாயகம் (PID), மற்றும் மோவெர் இவரது பிரச்சாரம் வேலை உருவாக்கம், புதிதாக நிறுவப்பட்ட வணிகங்களுக்கு வரிச் சலுகைகள் மற்றும் வரி ஏய்ப்பாளர்களுக்கான குற்றவியல் தண்டனைகளை அதிகரிப்பது ஆகியவற்றில் கவனம் செலுத்துகிறது. வளர்ந்து வரும் வன்முறைகளுக்கு மத்தியில் நாட்டில் நீதி அமைப்பை மேம்படுத்தவும் இவர் உறுதியளித்துள்ளார். ஆகத்து தொடக்கத்தில், நோபோவாவிற்கு 2.5% மற்றும் 3.7% வாக்குகள் பதிவாகின. தேர்தலுக்கு ஒரு வாரத்திற்கு முன்பு நடத்தப்பட்ட கருத்துக்கணிப்பில், அவர் 3.3% வாக்குகளைப் பெற்றிருந்தார்.  
ஆகத்து 20 அன்று, நோபோவா 23.47% வாக்குகளைப் பெற முடிந்தது. மேலும், அக்டோபர் 15 ஆம் தேதி லூயிசா கோன்சாலஸை எதிர்கொண்ட இரண்டாவது தேர்தலுக்கு முன்னேறினார். இவர் இரண்டாவது இடத்தைப் பிடித்தது ஆச்சரியமானதாகக் கருதப்பட்டது, சிலர் இவர் கலந்து கொண்ட விவாத நிகழ்ச்சியின் மூலம் பிரபலமடைந்தததே இதற்குக் காரணம் என்று கூறுகின்றனர். இவரது வெற்றியைத் தொடர்ந்து, நோபோவா "ஒரு புதிய அரசியல் திட்டம், ஒரு இளம் அரசியல் திட்டம், நிகழ்வதற்கு சாத்தியமற்ற ஒரு அரசியல் திட்டம் என்று வருணிக்கப்பட்ட அரசியல் திட்டம்" ஆகியவற்றை நம்பி வாக்களித்த வாக்காளர்களுக்கு நன்றி தெரிவித்தார். இவர் "நாட்டில் அமைதி திரும்பவும், இளைஞர்களுக்கு மீண்டும் கல்வி கொடுக்கவும் பலருக்கு வேலைவாய்ப்பை வழங்கவும் முடியும்" என்று உறுதியளித்தார். ஆகத்து 2024-இல் நோபோவா மரிய ஜோஸ் பின்டோ கோனாலெஸ் ஆர்டிகாசினைத் தன்னைத் தொடர்ந்து வரும் வேட்பாளராகப் பதிவு செய்தார்.  
2025 ஆம் ஆண்டு பெப்ரவரியில் நோபோவா லுய்சா கோன்சாலெசை விட முன்னேறியிருந்தார். முதல் சுற்றில் நோபோவா 44.17% வாக்குகளைப் பெற்றிருந்தார். இவரைத் தொடர்ந்து வந்து கொண்டிருந்த கோன்சாலெசு 43.97% வாக்குகளுடன் தொட்டுத் தொரடர்ந்து வந்து கொண்டிருந்தார். 2025 ஆம் ஆண்டு ஏப்ரலில், நோபோவா 55% வாக்குகளுடன் கோன்சாலெசை வரலாற்றில் எப்போதும் இல்லாத அளவிற்கான வேறுபாட்டில் வெற்றி பெற்றார். தேர்தல் முடிவ நோபோவாவிற்கு மிகப்பெரும் வெற்றியைத் தருவதாக இருந்தது.  
மார்ச் 2025 இல், குற்றவியல் கும்பல்களுக்கு எதிரான தனது போரில் அமெரிக்க, ஐரோப்பிய மற்றும் பிரேசிலியப் படைகள் இணைய வேண்டும் என்று விரும்புவதாக நோபோவா கூறினார். சில மெக்சிகன் மற்றும் வெனிசுலா கார்டெல்களுக்குச் செய்தது போல், ஈக்வடார் கும்பல்களையும் பயங்கரவாதக் குழுக்களாக அதிபர் டொனால்ட் டிரம்ப் அறிவிக்க வேண்டும் என்று விரும்புவதாகவும் அவர் கூறினார். இதற்குப் பிறகு அமெரிக்க ஐக்கிய நாடுகளின் படைகள் வந்தடைவதற்குத் தேவையான அடிப்படைப் பணிகளைத் தொடங்கினார். இவர் 2025 மார்ச்சு 30 அன்று டிரம்பைச் சந்தித்தார். டிரம்பு இவருக்கு உதவ இசைவு தெரிவித்தார்.
# டேனியல் நோபோவா

## அரசுத்தலைவர் பதவி

நோபோவா 25 நவம்பர் 2023 அன்று அரசுத்தலைவராகப் பதவியேற்பார்.
# டேனியல் நோபோவா

## தனிப்பட்ட வாழ்க்கை

13 ஜனவரி 2018 அன்று, இவர் கேப்ரியலா கோல்ட்பாமை மணந்தார், இத்தம்பதியினருக்கு ஒரு மகள் இருந்தாள். சூன் 2021 இல், விவாகரத்துச் செயல்பாட்டின் போது கோல்ட்பாம் பயன்படுத்திய தரவுகளுக்காக, தனியுரிமை மற்றும் இரகசியங்களை வெளிப்படுத்துவதற்கான உரிமையை மீறியதாகக் கூறப்படும் குற்றத்திற்காக காப்பீட்டாளர் மேஃப்ரே மீது விசாரணை செய்வதற்காக ஸ்பெயின் நீதிமன்றத்தில் நோபோவா தாக்கல் செய்த புகார் ஏற்றுக்கொள்ளப்பட்டது.  
2019 ஆம் ஆண்டில் இவர் சமூக ஊடக செல்வாக்கு மிக்க லவினியா வால்போனேசியை சந்தித்தார். இவர் ஆகத்து 2021 அன்று திருமணம் செய்து கொண்டார். இவர்களுக்கு ஒரு மகன் உள்ளார். அக்டோபர் 2023 இல், நோபோவாவும் வால்போனேசியும் பிப்ரவரி 2024 இல் தங்கள் இரண்டாவது மகனை எதிர்பார்க்கிறார்கள் என்பது தெரியவந்துள்ளது.
# பாக்கித்தானில் புகையிலைத் தொழில்

**பாக்கித்தானில் புகையிலை தொழில்** (*Tobacco industry in Pakistan*) விவசாயம், உற்பத்தி, விநியோகம் மற்றும் பாக்கித்தானில் சில்லறை விற்பனை ஆகிய துறைகளில் முக்கிய வேலைவாய்ப்பை வழங்கும் தொழிலாக உள்ளது. பெரும்பாலான புகையிலை சாகுபடிகள் சார்சாத்தா மாவட்டம், மார்தன் மாவட்டம், நவ்செரா மாவட்டம் மற்றும் கைபர் பக்துன்வா மாகாணத்திலுள்ள சுவாபி மாவட்டங்களை அடிப்படையாகக் கொண்டவையாகும்.  
பாக்கித்தானில் 0.25 சதவீத பாசன நிலத்தில் புகையிலை பயிரிடப்படுகிறது. 2016 ஆம் ஆண்டு நிலவரப்படி, 34,000 எக்டேர் பரப்பளவில் புகையிலை பயிரிடப்பட்டது. இது சில ஆண்டுகளுக்கு முன்பு 43,000 எக்டேராக இருந்தது.  
சுமார் 60 சதவீத சந்தைப் பங்கை பாக்கித்தான் புகையிலை நிறுவனமும் பிலிப் மோரிசு நிறுவனமும் வைத்துள்ளன. ஆண்டுதோறும், புகையிலை நுகர்வு காரணமாக பாக்கித்தானில் கிட்டத்தட்ட 160,000 உயிர்கள் இழக்கப்படுகின்றன.
# புரூசு மெக்பாட்சென்

**புரூசு கார்டன் மெக்பாட்சென்** (பிறப்பு :1943) தொல்பொருள் ஆய்வாளராக பணியாற்றுவதற்கு முன்பு நியூசிலாந்து வரலாற்று இடங்கள் அறக்கட்டளையின் பணியாளர் ஆக பணியாற்றினார்.  
மெக்பாட்சென் 1987 ஆம் ஆண்டு முதல் 2003 ஆம் ஆண்டு வரை பாதுகாப்புத் துறையில் பணியமர்த்தப்பட்டார். 2003 ஆம் ஆண்டு சே.டி. திடமான கூட்டுறவு ஆராய்ச்சி மையம் மேற்கொள்வதற்காக முன்கூட்டியே ஓய்வு பெற்றார். 1987 ஆம் ஆண்டு முதல் நியூசிலாந்தின் ராயல் சொசைட்டி ஆப் நியூசிலாந்தின் சுகின்னர் ஆராய்ச்சி நிதிக் குழுவில் பணியாற்றினார். 1986 ஆம் ஆண்டு முதல் 1988 ஆம் ஆண்டு வரை நியூசிலாந்து தொல்பொருள் சங்கத்தின் தலைவராகவும், நியூசிலாந்து நிறுவன சேவைகள் இதழின் ஆசிரியராகவும் பணியாற்றினார்.
# புரூசு மெக்பாட்சென்

## வெளியீடுகள்

மோனோகிராப்கள் மற்றும் புத்தக அத்தியாயங்கள் உட்பட 70 க்கும் மேற்பட்ட நடுவர் வெளியீடுகளை கொண்டுள்ளது. இவர் இது தொடர்பான புத்தகத்தையும் எழுதியுள்ளார்.  
- மெக்பாட்சென், புரூசு (2007). விரோதக் கடற்கரைகள்: வரலாற்றுக்கு முந்தைய நியூசிலாந்தில் பேரழிவு நிகழ்வுகள் மற்றும் மாவோரி கரையோர சமூகங்களில் அவற்றின் தாக்கம். ஆக்லாந்து: ஆக்லாந்து பல்கலைக்கழக அச்சகம். பன்னாட்டு தரப்புத்தக எண்: 9781869403904.
# பாக்கித்தான் பிலிப் மோரிசு

**பாக்கித்தான் பிலிப் மோரிசு** (*Philip Morris Pakistan*) பாக்கித்தான் நாட்டிலுள்ள ஒரு புகையிலை உற்பத்தி நிறுவனமாகும். இது பன்னாட்டு பிலிப் மோரிசு நிறுவனத்தின் துணை நிறுவனமாகும். இதன் தலைமையகம் பாக்கித்தானின் கராச்சியில் உள்ளது. இந்நிறுவனம் சிகரெட் மற்றும் புகையிலை பொருட்களின் உற்பத்தி மற்றும் விற்பனையில் ஈடுபட்டுள்ளது.  
இந்நிறுவனம் பாக்கித்தான் புகையிலை நிறுவனத்திற்குப் பிறகு பாக்கித்தானில் உள்ள இரண்டாவது பெரிய புகையிலை நிறுவனமாகும்.
# பாக்கித்தான் பிலிப் மோரிசு

## வரலாறு

பிலிப் மோரிசு நிறுவனம் 1969 ஆம் ஆண்டில் இலக்சன் புகையிலை என்ற பெயரில் நிறுவப்பட்டது.  
2007 ஆம் ஆண்டில், பன்னாட்டு பிலிப் மோரிசு நிறுவனம் இதன் பங்குகளை 97 சதவீதமாக அதிகரித்து நிறுவனத்தை வாங்கியது.  
2015 ஆம் ஆண்டில், இராவல்பிண்டி மாவட்டத்தில் உள்ள மந்த்ராவில் உள்ள ஆலையை இந்நிறுவனம் மூடியது. விலைவாசி உயர்வு மற்றும் பாக்கித்தானில் புகையிலை கடத்தல் போன்றவை இதற்கு காரணமாயின. இதனால் 141 ஊழியர்கள் வேலை இழந்தனர்.  
2019 ஆம் ஆண்டில், நிறுவனம் தங்கள் நிதியை மறுசீரமைப்பதற்காக கோட்ரி ஆலையை மூடுவதாக அறிவித்தது. இதனால் 193 ஊழியர்கள் வேலை இழந்தனர். பிலிப் மோரிசு நிறுவனம் தற்போது பின்வரும் நகரங்களில் மட்டும் இரண்டு தொழிற்சாலைகளை இயக்குகிறது:  
- சாகிவால்
- மார்தன்
# பாக்கித்தான் பிலிப் மோரிசு

## மேலும் பார்க்கவும்

- பாக்கித்தானில் புகையிலைத் தொழில்
# மனோஜ் மிசுரா

**மனோஜ் மிசுரா** (பிறப்பு: சூன் 2, 1965) இந்திய உச்ச நீதிமன்றத்தின் நீதிபதி ஆவார். இவர் அலகாபாத் உயர்நீதிமன்றத்தின் முன்னாள் நீதிபதி ஆவார்.
# மனோஜ் மிசுரா

## தொழில்

மனோஜ் மிசுரா 1988-ல் அலகாபாத் பல்கலைக்கழகத்தில் சட்டப் பட்டம் பெற்றார். பின்னர் 12 திசம்பர் 1988-ல் வழக்கறிஞராகப் பதிவு செய்தார். இவர் உரிமையியல், வருவாய், குற்றவியல் மற்றும் அரசியலமைப்பு விடயங்களில் சட்டப் பயிற்சி செய்தார். இவர் 21 நவம்பர் 2011 அன்று அலகாபாத் உயர் நீதிமன்றத்தின் கூடுதல் நீதிபதியாகப் பதவியேற்றார். பின்னர் 6 ஆகத்து 2013 அன்று நிரந்தர நீதிபதியானார். பிப்ரவரி 6, 2023 ஆம் நாள் இந்திய உச்சநீதிமன்ற நீதிபதியாகப் பதவியேற்றார்.
# விக்ரம் நாத்

**விக்ரம் நாத்** (*Vikram Nath*)(பிறப்பு 24 செப்டம்பர் 1962) என்பவர் இந்திய உச்ச நீதிமன்றத்தின் நீதிபதி ஆவார். இவர் குஜராத் உயர் நீதிமன்றத்தின் முன்னாள் தலைமை நீதிபதி மற்றும் அலகாபாத் உயர் நீதிமன்றத்தின் முன்னாள் நீதிபதி ஆவார். இவர், ஆந்திரப் பிரதேச உயர் நீதிமன்றத்தின் தலைமை நீதிபதியாகப் பரிந்துரைக்கப்பட்டார். ஆனால் மத்திய அரசு இந்தப் பரிந்துரையினை ஏற்கவில்லை. 2020-ல் கோவிட்-19 பெருந்தொற்றின் போது யூடியூப்பில் உயர்நீதிமன்ற நடவடிக்கைகளை நேரலையில் ஒளிபரப்பிய இந்தியாவின் முதல் உயர் நீதிமன்றத்தின் தலைமை நீதிபதி இவர் ஆவார்.  
விக்ரம் நாத், 31 ஆகத்து 2021 அன்று உச்ச நீதிமன்ற நீதிபதியாக நியமிக்கப்பட்டார். பதவி மூப்பு மரபு பின்பற்றப்பட்டால், இவர் இந்தியாவின் 54வது தலைமை நீதிபதியாகப் பதவியேற்பார்.
# விக்ரம் நாத்

## இளமை

விக்ரம் நாத் உத்தரப்பிரதேசத்தின் கௌசாம்பி மாவட்டத்தில் நடுத்தர குடும்பத்தில் பிறந்தார். இவர் தனது தந்தைவழி வம்சாவளியின் அடிச்சுவடுகளைப் பின்பற்றி சட்டத்தை ஒரு பாடமாகப் படித்தார். தற்போது 4வது தலைமுறையாக இருக்கிறார். உத்தரப்பிரதேச மாநிலம் அலகாபாத்தில் பிறந்து வளர்ந்தவர்.
# விக்ரம் நாத்

## நீதிபதியாக

சட்டப்படிப்பினை முடித்த பின்னர் அலகாபாத் உயர் நீதிமன்றத்தில் 17 ஆண்டுகள் வழக்கறிஞராகப் பணியாற்றினார். 24 செப்டம்பர் 2004 அன்று அலகாபாத் உயர் நீதிமன்ற நீதிபதியாகப் பதவியேற்றார். இவர் 10 செப்டம்பர் 2019 அன்று குசராத்து உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.  
இவர் 26 ஆகத்து 2021 அன்று இந்திய உச்ச நீதிமன்றத்தின் நீதிபதியாக பதவி உயர்த்தப்பட்டு, 31 ஆகத்து 2021 அன்று பதவியேற்றார். நீதிபதி சூர்ய காந்த் ஓய்வு பெற்ற பிறகு, 2027ஆம் ஆண்டு இந்தியாவின் தலைமை நீதிபதியாக பதவியேற்க உள்ளார்.
# பு. வெ. சஞ்சய் குமார்

**புலிகோரு வெங்கட சஞ்சய் குமார்** (*P. V. Sanjay Kumar*)(பிறப்பு 14 ஆகத்து 1963) இந்திய உச்ச நீதிமன்றத்தின் நீதிபதி ஆவார். இவர் மணிப்பூர் உயர் நீதிமன்றத்தின் முன்னாள் தலைமை நீதிபதி ஆவார். பஞ்சாப் மற்றும் அரியானா உயர்நீதிமன்றம் மற்றும் தெலுங்கானா உயர்நீதிமன்றத்தின் நீதிபதியாகவும் பணியாற்றியுள்ளார்.
# பு. வெ. சஞ்சய் குமார்

## ஆரம்ப கால வாழ்க்கை

பு. வெ. குமார் 1963 ஆகத்து 14 அன்று ஐதராபாத்தில் மறைந்த பி. ராமச்சந்திர ரெட்டி மற்றும் பி. பத்மாவதம்மா ஆகியோருக்கு மகனாகப் பிறந்தார். பி. ராமச்சந்திர ரெட்டி ஆந்திரப் பிரதேச உயர் நீதிமன்றத்தின் முன்னாள் தலைமை அரசு வழக்கறிஞர் (1969 முதல் 1982 வரை) ஆவார். இவர் ஐதராபாத் நிசாம் கல்லூரியில் வணிகவியல் பட்டப்படிப்பை முடித்தார். 1988-ல் தில்லி பல்கலைக்கழகத்தில் சட்டப் பட்டம் பெற்றார். ஆகத்து 1988-ல் ஆந்திரப் பிரதேசத்தின் வழக்கறிஞர் கழகத்தில் சேர்ந்தார்.
# பு. வெ. சஞ்சய் குமார்

## நீதிபதி பணி

ஆந்திரப் பிரதேச உயர்நீதிமன்றத்தில் பயிற்சி பெற்ற இவர், 2000 முதல் 2003 வரை ஆந்திரப் பிரதேச உயர்நீதிமன்றத்தில் அரசு வழக்கறிஞராகப் பணியாற்றினார். இவர் 8 ஆகத்து 2008 அன்று தெலங்காணா உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். 20 சனவரி 2010 அன்று நிரந்தர நீதிபதியாக நியமிக்கப்பட்டார். இவர் 14 அக்டோபர் 2019 அன்று பஞ்சாப் மற்றும் அரியானா உயர் நீதிமன்ற நீதிபதியாக மாற்றப்பட்டார்.  
பின்னர், 12 பிப்ரவரி 2021 அன்று மணிப்பூர் உயர் நீதிமன்றத்தின் தலைமை நீதிபதியாக உயர்த்தப்பட்டு 14 பிப்ரவரி 2021 அன்று பதவியேற்றார்.  
சஞ்சய் குமார், 23 பிப்ரவரி 2023 அன்று இந்திய உச்சநீதிமன்றத்தின் நீதிபதியாகப் பதவியேற்றார். இவர் இப்பதவியில் ஆகத்து 2028 வரை பணியாற்றுவார்.
# இந்திய அறிவியலாளர்களின் பட்டியல்

**இந்திய அறிவியலாளர்களின் பட்டியல்** (*List of Indian scientists*) இது. பல துறைகளில் குறிப்பிடத்தக்க பங்களிப்பினை வழங்கியுள்ள அறிவியலாளர்களின் பட்டியல் இது. இது முழுமையானது அல்ல.
# இந்திய அறிவியலாளர்களின் பட்டியல்

## அ

- அசீமா சாட்டர்ஜி
- அசோக் சென்
- அதிதி பந்த்
- அமர் கோ. போசு
- அமர்த்தியா சென்
- அமல் குமார் ராய்சவுதுரி
- அய்யாகரி சம்பாசிவ ராவ்
- அனில் ககோட்கர்
- அன்னா மாணி
- அகிலேசு கே. கஹர்வார்
- அக்னிகுமார் கெடேசுவர்
- அக்ஷபாத கௌதம
- அங்கித் சிங்
- அசோகே நாத் மித்ரா
- அபய் அஷ்டேகர்
- அபய் பூஷன்
- அபிக் கோஷ்
- அமர் குப்தா
- அமிதவ ராய்சௌதுரி
- அம்பரீஷ் கோசு
- அரவிந்த் ஜோசி
- அருண் கே.பதி
- அர்ச்சனா பட்டாச்சார்யா
- அலெக்ஸ் ஜேம்சு
- அலோக் பால்
- அவினாசு காக்
- அனிதா மகாதேவன்-ஜான்சன்
- அனிமேசு சக்ரவர்த்தி
- அஜய் கோசு
- அஜாய் கட்டக்
# இந்திய அறிவியலாளர்களின் பட்டியல்

## ஆ

- ஆ. ப. ஜெ. அப்துல் கலாம்
# இந்திய அறிவியலாளர்களின் பட்டியல்

## இ

- இயேலவர்த்தி நாயுடம்மா
- இரஞ்சன் ராய் டேனியல்
- இரண்டாம் ஆரியபட்டா
- இரண்டாம் பாஸ்கரர்
- இரவி கோமதம்
- இராசகோபாலன் சிதம்பரம்
- இராதா பாலகிருஷ்ணன்
- இராதானாத் சிக்தார்
- இராஜா இராமண்ணா
- ராஜ் ரெட்டி
- இரீது கரித்தல்
- இ. எஸ். இராஜகோபால்
- இந்திராணி போசு
- இந்துமாதாப் மல்லிக்
- இராகவன் நரசிம்மன்
# இந்திய அறிவியலாளர்களின் பட்டியல்

## உ

- உடுப்பி ராமச்சந்திர ராவ்
- உபேந்திரநாத் பிரம்மச்சாரி
- உரோகிணி பாலகிருட்டிணன்
- உ. அசுவதநாராயணா
- உத்தாப் பரலி
- உபிந்தர் சிங் பல்லா
- உமா ராமகிருஷ்ணன்
- உமேஷ் வாக்மரே
- உஜ்வல் மௌலிக்
- உஷா குல்ஷ்ரேஷ்டா
# இந்திய அறிவியலாளர்களின் பட்டியல்

## எ

- எசு. சோமநாத்
- எம். எஸ். கிருஷ்ணன்
- எம். எஸ். நரசிம்மன்
- எம். எஸ். ரகுநாதன்
- எம். ஜி. கே. மேனன்
- யெல்லபிரகட சுப்பரோவ்
- ஏ. எசு. கிரண் குமார்
# இந்திய அறிவியலாளர்களின் பட்டியல்

## ஒ

- ஓபைடு சித்திக்கி
- ஓமி பாபா